**PRESSEMELDING**

First Hotels

16. november 2012

**FIRST HOTELS AS**

Dronningens gate 13

NO-0152 Oslo

**Re-åpning av restaurant Madu på
First Hotel Grims Grenka**

**Nordic raw food – sunn mat på en spennende måte**

Restauranten på First Hotel Grims Grenka, Madu, er re-åpnet. Med ny kjøkkensjef Jakob Montelius og hans soussjef Michael Lunga er Madu igjen klar til å ønske nye og gamle gjester velkommen med konseptet Nordic Raw Food.

Et norsk ord for raw food er begrepet «levende mat», fordi man tenker seg at næringsinnholdet i maten fortsatt lever når man spiser det. Når maten varmes til 40 grader eller mer forsvinner 30 til 90 prosent av næringsstoffene i tillegg til at enzymene, selve livsskraften i maten, forsvinner. Når man spiser raw food, tilfører du kroppen næring og energi istedenfor å spise mat som tærer på kroppen.

«Konseptet går ut på å spise maten i sin naturlige, ubearbeidede form. Vi tilbereder vår mat på lav varme over lang tid. Vi fokuserer på næring, men først og fremst på at maten skal smake utrolig godt», sier kjøkkensjef Jakob Montelius.

«Hos oss skal det å spise sunt være morsomt og lystbetont», sier Linda Søvik, hotelldirektør på First Hotel Grims Grenka.

Om First Hotel Grims Grenka:

First Hotel Grims Grenka ligger i urbane omgivelser i Kvadraturen, rett bak Akershus Festning i Oslo sentrum. Hotellet er det eneste design-hotellet i Oslo, og har innbydende og fargeavstemt dekor i 65 rom inkludert 12 luksuriøse suiter – hvorav flere er over 70 kvadratmeter. Hotellet rommer også den nordiske Raw Food restauranten Madu, og den tilstøtende trendy Lobby Bar som serverer guddommelige cocktails, samt den prisbelønte takterrassen Q Lounge for de lune og magiske norske sommerkvelder.

 "A design hotel without the attitude"

Om First Hotels:
First Hotels er en av Skandinavias ledende hotellkjeder, med 60 unike hoteller med sentral beliggenhet i utvalgte byer i Norge, Sverige og Danmark. I kjeden finner du førsteklasses hoteller som First Hotel Grims Grenka i Oslo, First Hotel Reisen i Stockholm, det prisbelønte First Hotel Skt. Petri i København og det anerkjente designhotellet First Hotel Avalon i Gøteborg.
First Hotels målsetning er å tilby kvalitetsopplevelser og individuelle valg. Alle hotellene er unike i stil, atmosfære og innredning.

www.firsthotels.no

For ytterligere informasjon, vennligst kontakt:

* General Manager, First Hotel Grims Grenka, Linda Søvik, 97 16 30 06, linda.sovik@firsthotels.no
* Vice President Operations, First Hotels, Rajko Mink, 90 88 64 85, rajko.mink@firsthotels.no